cyanic-selkie/wikianc huggingface dataset:
The 1975
Grupas nosaukums
Grupas nosaukums mainījies vairākkārt — Talkhouse, The Slowdown, Drive Like I Do, līdz beidzot grupas dalībnieki vienojās par nosaukumu The 1975. Grupas vokālists Metjū atzina, ka nosaukumu iedvesmojuši kādi skricelējumi dzejas grāmatā, kur uzmanību piesaistījis tieši ieraksts "1st June, The 1975".
Tūre
The 1975 devās savā pirmajā tūrē 2013. gada septembrī, uzstājoties kā galvenie mākslinieki Freedom festivālā un kā iesildošie mākslinieki kvartetam Bastille iTunes Festivālā. Grupa uzsāka Ziemeļamerikas tūri 2013. gada oktobrī, Eiropas tūri novembrī un ar dažādiem šoviem viesojās Jaunzēlandē un Austrālijā. 2013.gada septembrī grupa uzstājās Londonas Shepher’s Bush Empire arēnā. 2014. gada aprīlī The 1975 viesojās pasaulslavenajā Amerikāņu mūzikas un mākslas festivālā Coachella. Grupa divas reizes ir viesojusies arī Latvijā, festivālā Positivus 2014. gadā noslēdzošajā dienā uzstājoties pirms grupām Bastille un The Kooks un 2019. gadā.
Benets
Benets var būt:
Pasaules zemes un tautas
Ģeogrāfijas vārdnīca Pasaules zemes un tautas (reizēm izmantota abreviatūra PZT) ir izdevniecības "Zvaigzne" Galvenās enciklopēdiju redakcijas 1978. gadā izdota ģeogrāfijas nozares enciklopēdiskā vārdnīca.
Šķirkļi
Vārdnīcā ir ietverti aptuveni 12 000 šķirkļu, 1000 fotoattēlu tekstā un ielīmēs, kā arī 33 krāsainās un 222 melnbaltās kartes. Vārdnīcā ir raksti par visām pasaules valstīm, politiski administratīvajām vienībām un vēsturiskajiem novadiem, lielākajām ārvalstu pilsētām un visām PSRS pilsētām. Īsas ziņas sniegtas arī par senpilsētām, kūrortiem, Latvijas apdzīvotajām vietām, kā arī par kontinentiem, pasaules daļām, dažādām reljefa vienībām, okeāniem, jūrām un citiem ģeogrāfiskiem objektiem. Plaša rakstu grupa veltīta tautām un rasēm.
Vietvārdu rakstība
Liela daļa ģeogrāfisko nosaukumu latviešu valodā atveidota pirmo reizi. Daudziem šķirkļiem sniegti nosaukumi oriģinālvalodā. Vārdnīcas sākumā īsi paskaidroti izmantotie vietvārdu atveides principi. Valodās, kurām ir sastādīti "Norādījumi par citvalodu īpašvārdu pareizrakstību un pareizrunu latviešu literārajā valodā" (angļu, čehu, franču, igauņu, itāļu, krievu, lietuviešu, poļu sengrieķu, somu, spāņu, vācu), atveidojuma pamatā likti šie materiāli. Tomēr šajos principos izdarīti arī nelieli grozījumi, noteiktās situācijās priekšroku dodot lokāmu galotņu izmantošanai, kas dara ērtāku šo nosaukumu lietošanu latviešu valodā.
277. Siguldas policijas bataljons
277. Siguldas policijas bataljons bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 11. augustā ar iekļaušanu 1. Rīgas latviešu brīvprātīgo policijas pulkā kā I bataljons.
Izveidošana
277. Siguldas policijas bataljonu 1942. gada 7. decembrī Rīgā no 20. Rīgas rezerves bataljona vīriem un Rīgas policijas iecirkņu darbiniekiem saformēja pulkvežleitnants Juris Taube. Izveidojot bataljonam izsniedza vācu policijas formas tērpus ar Latvijas armijas zīmotnēm, tajā bija 8 virsnieki, 114 instruktori un 345 kareivji un tā vadošais sastāvs bija šāds:
Dienesta gaitas
Jau 1942. gada 11. decembrī bataljonam tika pavēlēts būt gatavam izbraukšanai novietojumā uz Ilūksti, taču maršruts tika mainīts uz Krāslavu, tur bataljons palika dažas dienas līdz 16. decembrī tika nozīmēts robežapsardzības uzdevumos. Šo uzdevumu bataljons pildīja līdz 1943. gada 14. februārim. Krāslavā 6. janvārī tika saformēta arī 4. rota ar komandieri kapteini Erihu Ezernieku, šajā laikā notika arī regulāras sadursmes ar sarkanajiem partizāniem pierobežā.
10. februārī bataljons saņēma pavēli gatavoties darbībai partizānu apkarošanas akcijā "Winterzauber" un 16. februāra rītā bataljons pārgāja robežu un iegāja Baltkrievijas teritorijā, cīņās ar partizāniem bataljons pavadīja sešas nedēļas, tostarp no 13. līdz 15. martam pie Dobropļesu sādžas kopā ar SD vienībām, kuru pienākums bija sādžu iznīcināšana un iespējamo partizānu likvidācija. 31. martā bataljons atgriezās Latvijas teritorijā un tika novietots atpūtā Mērdzenes apvidū. 7. aprīlī bataljons sasniedza Indru, kur nodarbojās ar partizānu apkarošanu un sardžu pienākumiem. 15. jūlijā bataljonā iekļāva 282. Ventas bataljona vīrus un jau 11. augustā bataljonu kā I bataljonu 1. Rīgas latviešu brīvprātīgo policijas pulkā.
Dienviddānijas Universitāte
Dienviddānijas Universitāte (dk) ir universitāte Dānijā. Tā dibināta 1966. gadā kā Odenses Universitāte, 1998. gadā, apvienojoties ar citām mācību iestādēm, ieguva mūsdienu nosaukumu. Universitātes struktūrvienības atrodas 5 pilsētās Dienviddānijas un Zēlandes reģionā, kā arī Kopenhāgenā. Tajā ietilpst 5 fakultātes.
Dzidrumi
Dzidrumi bija apdzīvota vieta Smiltenes novada Apes pagastā, atradās pagasta rietumu daļā 2 km no pagasta centra Apes, 55 km no novada centra Smiltenes un 177 km no Rīgas.
Apdzīvotā vieta atradās netālu no autoceļa P19 (Ape (Vidzemes šoseja)—Igaunijas robeža).
Melnais valks
Melnais valks (arī Mellais valks) ir Porupes labā krasta pieteka Kuldīgas novadā. Tek ziemeļrietumu virzienā. Ietek Porupē mazapdzīvotā apvidū. Melno valku nešķērso valsts autoceļi.
Krūdi (filmu sērija)
"Krūdi" (en) ir pilnmetrāžas animācijas filmu sērija. Animācijas filmu ideja pieder DreamWorks Animation studijai, bet izplatītājs ir 20th Century Fox un Universal Pictures.
Bunkas luterāņu baznīca
Bunkas Svētā Bērtuļa evaņģēliski luteriskā baznīca bija Latvijas Evaņģēliski luteriskās baznīcas dievnams, kas atradās Dienvidkurzemes novada Bunkas pagasta Bunkā. Mūsdienās saglabājušās baznīcas drupas.
Kurzemes cietokšņa kaujās Otrā pasaules kara laikā 1945. gadā baznīcu sagrāva.
275. latviešu kārtības dienesta bataljons
275. latviešu kārtības dienesta bataljons bija militāra latviešu brīvprātīgo vienība Trešā reiha pakļautībā Otrajā pasaules karā. Bataljons īslaicīgi tika izveidots divreiz — pirmo reizi tas pēc īsas pastāvēšanas tika iekļauts 276. Kuldīgas bataljonā 1942. gada 7. decembrī, bet otro reizi to īsi pēc izveides iekļāva 2. latviešu brigādē 1943. gada feburārī.
Izveidošana
275. latviešu kārtības dienesta bataljonu izveidoja divreiz — pirmo reizi 1942. gada 16. oktobrī Rīgā no 266. Rēzeknes bataljona kaujas spējīgajiem vīriem to saformēja kapteinis Fridrihs Kuģinieks, taču faktiski bataljons bija vienas rotas sastāvā, tajā bija 4 virsnieki, 14 instruktori un 148 kareivji. Nekādās operācijās 275. bataljons nepiedalījās un jau 7. decembrī to ieskaitīja 276. Kuldīgas bataljonā.
Otrreiz 275. kārtības dienesta bataljonu izveidoja kapteinis Aleksandrs Zaļais 1943. gada 25. janvārī no 279. Cēsu policijas bataljona 3. rotas personālsastāva, ar 5 virsniekiem, 35 instruktoriem un 160 kareivjiem, taču jau februārī tas tika ieskaitīts jaunizveidotajā 2. latviešu brigādē.
Džošs Kasada
Džošs Ārons Kasada (Josh Aaron Cassada; dzimis ) ir ASV astronauts, fiziķis, izmēģinātājpilots.
Bērnība un izglītība
Džošs Kasada piedzima Sandjego, Kalifornijā. Viņš uzauga Vaitbērleikā, Minesotā.
1995. gadā Kasada Albionas koledžā ieguva bakalaura grādu fizikā. Pēc tam viņš iestājās Ročesteras Universitātē, kur 1997. gadā ieguva maģistra grādu fizikā, bet 2000. gadā — doktora grādu fizikā, specializējoties augsto enerģiju daļiņu fizikā un veicot pētījumus Fermi nacionālajā paātrinātāja laboratorijā.
Militārais dienests
Pēc diplomdarba pabeigšanas Džošs Kasada 2000. gadā iestājās ASV Jūras kara flotē. 2001. gadā viņš pabeidza lidojumu apmācību, un 2002. gadā kļuva par turbopropelleru lidmašīnas P-3 Orion pilotu 8. patrulēšanas eskadriļā VP-8 Bransvikas jūras gaisa stacijā (Menas šatā). Kasada piedalījās operācijas "Irākas brīvība" un "Ilgstošā brīvība" atbalstā. 2004. gadā viņš arī piedalījās humānās palīdzības operācijā "Vienotā palīdzība" pēc cunami Indijas okeānā.
2006. gadā Kasada absolvēja ASV Jūras spēku izmēģinājuma pilotu skolu, un pēc tam dienēja par P-3 Orion un P-8 Poseidon izmēģinātājpilotu Patuksentriveras jūras gaisa stacijā. Viņš bija P-8A lidojumderīguma projekta virsnieks un bija virsskaņas reaktīvās mācību lidmašīnas T-38 Talon un turbopropellera mācību lidmašīnas T-6 Texan instruktoru izmēģinātājpilots.
2011. gadā Kasada sāka strādāt Aizsardzības līgumu pārvaldības aģentūrā, un tika komandēts uz uzņēmumu Boeing Sietlā, kur pārraudzīja P-8 Poseidon, KC-46 Pegasus, E-3 Sentry un ASV Jūras kājnieku korpusa bezpilota lidaparātu programmu operācijas un līgumus.
Ārpus militārā dienesta viņš kopā ar diviem Albionas koledžas klasesbiedriem nodibināja supravadītāju instrumentu ražošanas uzņēmumu Quantum Opus.
NASA karjera
2008. un 2012. gadā Džošs Kasada bija pieteicies NASA astronautu kandidātu uzņemšanā, bet netika uzņemts.
2013. gada 17. jūnijā Džošs Kasada tika ieskaitīts NASA 21. astronautu grupā kā astronauta kandidāts. Pēc pamata vispārējās kosmiskās sagatavošanas kursa 2015. gada 9. jūlijā viņam piešķīra astronauta kvalifikāciju.
2018. gada 3. augustā tika paziņots par Kasadas iekļaušanu kosmosa kuģa Boeing Starliner pirmajā darba lidojumā CTS-1, kam būtu jānotiek 2019. gadā.
Pēc problēmām ar Starliner pirmo nepilotējamo lidojumu un pilotējamā lidojuma aizkavēšanos, 2021. gada oktobrī Kasada tika pārcelts uz kosmosa kuģa SpaceX Crew-5 pamatapkalpi.
Džoša Kasadas pirmais kosmiskais lidojums sākās 2022. gada 5. oktobrī kā kosmosa kuģa SpaceX Crew-5 pilotam, dodoties uz Starptautisko kosmosa staciju (SKS). Viņš bija 68. ekspedīcijas lidojuma inženieris. Uz Zemes viņš atgriezās 2023. gada 12. martā.
Kosmisko lidojumu kopsavilkums
Sudrabgrāvis
Sudrabgrāvis ir Ventas labā krasta pieteka Kuldīgas novadā.
Tek ziemeļaustrumu virzienā. Ietek Ventā augšpus Sumatas ietekas. Sudrabgrāvi nešķērso valsts autoceļi.
Petrs Marešs
Petrs Marešs (cz, dzimis ) ir Čehijas futbolists, spēlē aizsarga pozīcijā, Čehijas futbola izlases dalībnieks. Kopš 2021. gada Marešs pārstāv Latvijas Virslīgas komandu FK RFS.
Iepriekš spēlējis vairākās pazīstamās Čehijas komandās, kā Slavia Prague, Viktoria Žižkov, Hradec Králové, Mladá Boleslav un Teplice. 2021. gadā pievienojies Latvijas komandai FK RFS.
Sasniegumi
RFS
Vavra
Vavra (fr, nl, de) ir pilsēta Beļģijas centrālajā daļā, Valonijas reģionā. Valoņu Brabantes administratīvais centrs un lielākā pilsēta. Atrodas 33 kilometrus uz dienvidiem no Beļģijas galvaspilsētas Briseles un 67 kilometru attālumā no Beļģijas otrās lielākās pilsētas Antverpenes pie Dilas upes. Pilsētas kopējā platība ir 41,8 km², pēc 2013. gada datiem pilsētā dzīvo 33 231 iedzīvotāji. Tā ir sešdesmitā lielākā pilsēta Beļģijā.
Ezernieku karsta kritenes
Ezernieku karsta kritenes ir 52 ha plašs dabas piemineklis, kas atrodas Viduslatvijas zemienē Siguldas novadā Allažu pagastā. Kritenes ir karsta procesu rezultāts. Kopš 1977. gada šī vieta ir valsts aizsardzībā kā ģeoloģiskais dabas piemineklis, kopš 2001. gada kritenes iekļautas Latvijas aizsargājamo ģeoloģisko un ģeomorfoloģisko dabas pieminekļu sarakstā. Tā ir viena no lielākajām karsta kriteņu sistēmām devona Salaspils svītas ģipšainajos iežos. Nosaukums radies no blakus esošajām Ezernieku mājām.
Ezernieku karsta kritenes no citām līdzīgām vietām atšķiras ar to, ka tajās ir 3 lielas kritenes, kas veido sistēmu. Divas no šīm kritenēm parasti ir pildītas ar ūdeni, taču viena pārsvarā ir tukša un izskatās pēc lielas iedobes zemes virskārtā. Pati lielākā no tām vienmēr ir bijusi pilna ar ūdeni un pazīstama kā vairākus hektārus lielais Vecezers. Tas ir apmēram 159 m garš un gandrīz tikpat plats, agrāk saukts par Ezernieku ezeru. Tā dibenā vērojamas dažāda dziļuma bedres. Kādreiz šeit esot dzīvojušas arī zivis, taču tagad tā vairs nav.
Dzintra Klētniece
Dzintra Klētniece (dzimusi Rīgas apriņķa Jumpravas pagastā; mirusi ) bija latviešu teātra un kino aktrise un režisore.
Biogrāfija
Dzintra Klētniece piedzima Rīgas apriņķa Jumpravas pagastā. Tēvs — mežrūpnieks, māte — šuvēja. Vecāki bija aktīvi pašdarbnieki — dziedāja koros, dejoja un spēlēja teātri. 1953. gadā uzsāka mācības Jumpravas skolā. Beigusi Rīgas 2. vidusskolu (1964) un Latvijas valsts konservatorijas Teātra fakultāti (1970).
Strādāja par aktrisi Valmieras Drāmas teātrī (1970-1975), Liepājas teātrī (1975-1991). Daugavpils teātra režisore, direktore un aktrise (1991-1994). Teātra "Kabata" aktrise un režisore (1995-1997).
Nozīmīgākās kino lomas Rīgas Kinostudijas spēlfilmās - Baibas māte filmā "Mana ģimene" (1982), Pamāte filmā "Sprīdītis" (1985), Leontīne filmā "Dīvainā mēnesgaisma" (1987) un Ragana filmā "Maija un Paija" (1990). Kopš 1996. gada organizējusi koncertus „Ābols no ābeles”, kas kļūst par ikgadēju pasākumu, kurā tiek pulcināti un dziedāt aicināti aktieri, viņu bērni un mazbērni. Kopš 2003. gada desmit gadus organizējusi Starptautisko monoizrāžu festivālu „Zvaigzne”.
Bija precējusies ar režisoru Nauri Klētnieku. Meita aktrise un režisore Kristīne Klētniece-Sika, mazbērni Anna Sigita, Lilija Austra un Mārtiņš Jānis.
Mirusi 2016. gada 14. decembrī.
Kārlis Bruno Doss
Kārlis Bruno Doss (de; 1861−1919) bija vācu ģeologs, Rīgas Politehniskā institūta profesors. Rīgas Dabaspētnieku biedrības loceklis.
Endlas dabas rezervāts
Endlas dabas rezervāts (et) ir 1985. gadā dibināta aizsargājama dabas teritorija Igaunijā, Jegevas, Jervas un Rietumviru apriņķos 10 110 ha platībā. Rezervāta mērķis ir aizsargāt mitraines un unikālus karsta avotus. Rezervāts populārs putnu vērotāju vidū. Aizsargājamā teritorijā sastopamas apmēram 180 putnu sugas, 42 zīdītāju sugas un apmēram 450 augu sugas. No 1997. gada Endlas dabas rezervāts ir Rāmsaras vieta.
Kārlis Bruno Doss
Dzīvesgājums
1889. gadā Doss kļuva par Rīgas Politehnikuma docentu, 1890. gadā viņu ievēlēja par Rīgas Dabaspētnieku biedrības (RDP) locekli, biedrībā viņš nolasīja 58 lekcijas un ziņojumus, kas bieži izraisīja aktīvas debates. 1900. gada viņu ievēlēja par Rīgas Politehniskā institūta profesoru.
1909. gadā viņš veica Moricsalas augsnes pētījumus, 1913. gadā kļuva par RDP valdes vicepriekšsēdētāju. Pēc Pirmā pasaules kara sākuma 1914. gadā bija spiests pamest Latviju. Pēc tam, kad Vācijas armija 1917. gada septembrī ieņēma Rīgu, RDP viņu ievēlēja par goda biedru. Miris Drēzdenē 1919. gada 28. maijā.
Darbi
No uzskaitītajām 103 publikācijām 72 veltītas ģeoloģiskajiem pētījumiem Austrumbaltijā. Doss vairāk ir pievērsies kvartārģeoloģijai, apskatot dažādu leduslaikmeta veidojumu — drumlinu, osu, kāpu, gala morēnu, ezeru ieplauku izcelsmi. Pētīja Rīgas un tās apkārtnes nogulumus, kā arī Kangaru osu izcelsmi, Kaņiera ezera dūņu balneoloģiskās īpašības, kā arī pētīja Daugavas ielejas ģeoloģisko griezumu pie Rīgas. Viņa pētījuma lokā nonāca gan Misas (Baldones) meteorīts, gan devona smilšakmeņi un sāls kristālu pseidomorfozes dolomītos, gan Moricsalas augsnes, gan pētījumi par naftas iegulu iepējamību Latvijā, sakarā ar eļļainu plankumu parādīšanos Smārdes dzirnavu dīķī. Ģeoloģiskas intereses vadīts viņš apmeklēja Krieviju, kur veica paleontoloģiskos un mineraloģiskos pētījumus, atklājot pat jaunu minerālu melnikovītu.
Korīne Ermē
Korīne Ermē (dzimusi 1961. gada 16. novembrī, īstais vārds Korīne Bondū) ir franču dziedātāja, kura uzvarēja 1983. gada Eirovīzijas dziesmu konkursā ar dziesmu Si la vie est cadeau.
Karjera
Viņas karjera sākās 1974. gadā, kad viņa ieguva vairākas uzvaras dažādos dziesmu konkursos. 1979. gadā viņa sāk sadarbību ar ierakstu kompāniju 45s Grey viena no pirmajām šajā kompānijā ierakstītajām dziesmām Le blouson gris/ La ville où je vis (kas ātri vien guva panākumus), šajā laikā Bernards Estardī izdzirdēja Korīnes balsi un piedāvāja viņai vienu no vadošajām lomām muzikālajā komēdijā 36 Front Populaire.
1980. gadi — 1990. gadi
1983. gadā viņa pārstāvēja Luksemburgu 1983. gada Eirovīzijas dziesmu konkursā un ieguva 1. vietu ar dziesmu Si la vie est cadeau (Žana Pjēra Millera mūzikas un Alana Garcias teksts), dziesma kopā ieguva 142 punktus.
Pēc uzvaras Eirovīzijā tika izdots albums, kurā tika iekļautas tikai divas dziesmas, taču šis albums neguva tik lielus panākumus, kā viņas 1974. gada singls.
Pēc šīs neveiksmes dziedātāju pameta viņas producents Haims Sabans.
Sergejs Tivjakovs
Biogrāfija
Šahu sācis spēlēt piecu gadu vecumā. 1984. gadā uzņemts Vasilija Smislova šaha skolā. 1989. gadā Puertoriko uzvarējis Pasaules junioru šaha čempionātā U16 vecuma grupā, bet gadu vēlāk Singapūrā bijis labākais Pasaules junioru šaha čempionātā U18 vecuma grupā. 1993. gadā Groningenā ieņēmis 5. vietu Profesionālā šaha asociācijas rīkotajā Pasaules šaha čempiona izcīņas cikla kvalifikācijas turnīrā un iekļuvis pretendentu skaitā. 1994. gadā Ņujorkā pretendentu maču ceturtdaļfinālā piekāpies Maiklam Adamsam ar minimālu rezultātu 6½:7½. Par panākumiem turnīros FIDE 1990. gadā Tivjakovam piešķīrusi starptautiskā meistara (IM), bet 1991. gadā - starptautiskā lielmeistara (GM) nosaukumu.
1990. gadu vidū pārcēlies uz dzīvi Nīderlandē un kopš 1999. gada šaha turnīros pārstāv šo valsti. 2006. gadā pirmo reizi uzvarējis Nīderlandes šaha čempionātā, bet pēc gada atkārtojis savu panākumu. 2008. gadā Plovdivā uzvarējis Eiropas individuālajā šaha čempionātā. Daudzu starptautisko šaha turnīru uzvarētājs, tajā skaitā uzvarējis Kalkutā (1994), Buenosairesā (1996), Džakartā (1997), Groningenā (1998, 1999), Malagā (2003), Vroclavā (2009), Bogotā (2010). 2014. gadā Monreālā uzvarējis Kanādas atklātajā šaha čempionātā Canadian Open. 2015. gadā Tallinā uzvarējis Paula Keresa memoriālā ātrajā šahā.
Četras reizes piedalījies Pasaules šaha čempionātos pēc izslēgšanas sistēmas, kuros 1997. gadā izstājies 3. kārtā, bet pārējās trīs reizes (1999, 2001, 2004) izstājies 2. kārtā. Piedalījies arī Pasaules šaha kausa izcīņā pēc izslēgšanas sistēmas, kurā 2005. gadā izstājies 3. kārtā, bet 2007. gadā izstājies 2. kārtā.
Pārstāvējis Krievijas un Nīderlandes komandas lielākajos komandu šaha turnīros:
Izovirsma
Izovirsma (en) ir 3D virsmas attēlojums punktiem ar vienādām vērtībām 3D datu izplatīšanu, kā arī 3D analogs izolīnija i. Izovirsma var tikt izmantota, lai pārstāvētu, piemēram, visus VoXels attēlā ar konkrētā CoLocalization līmeni. Šie punkti savienojoties veido 3D virsmu. Var gadīties, ka virsma ir sadalīta dažādās, slēgtās, nesaistītās daļās: tie kļūst par objektiem, kurus nevar analizēt atsevišķi.
Pielietojumi
Izovirsmu parasti attēlo, izmantojot datorgrafiku, un to izmanto kā datu vizualizācijas metodi skaitļojošā modelēšanā (computational fluid dynamics(CFD)), kas ļauj inženieriem pētīt šķidruma plūsmas iezīmes ap objektiem, piemēram, lidmašīnu spārniem. Izovirsmu var attēlot individuālu triecienvilni ultraskaņas lidojumā. Var arī uzģenerēt vairākas izovirsmas, lai parādītu spiediena vērtībū sekvences plūstošajam gaisam ap spārnu. Izovirsmas mēdz būt populārs veids kā vizualizēt apjoma datu kopu, jo tās var attēlot ar vienkāršu poligonu modeli, kuru var, ļoti ātri, uzzīmēt uz ekrāna.
Arī citās disciplīnas, kuras ir ieinteresēti trīsdimensiju datu attēlošanā bieži izmanto izovirsmas, lai iegūtu informāciju par farmakoloģiju, ķīmiju, ģeofiziku un meteoroloģiju.
Maršēšana kubi
Maršēšanas kubu algoritms pirmo reizi tika publicēts 1987. SIGGRAPH lietas izskatīšanas Lorensen un Cline, un tas rada virsmu ar krusteniskām malām, kas izveido datu apjoma režģi ar dziļuma kontūru. Ja virsma šķērso malu algoritms rada virsotni. Šim algoritmam ir risinājumi īstenošanai gan uz CPU un uz GPU.
Asimptotiskā izvēle
Asimptotiskās izvēles algoritms tika izstrādāts kā paplašinājumu maršēšanas kubam, lai atrisinātu iespēju neskaidrību tajā.
Maršēšanas tetraedrs
Maršēšanas tetraedra algoritms tika izstrādāts kā paplašinājumu maršēšanas kubam, lai atrisinātu neskaidrības šajā algoritmu un radītu augstākas kvalitātes produkcijas virsmas.
Virsmas tīkls
Virsmas tīkla algoritms ievieto šķērsojošu virsotni vidū tilpuma voxelim, nevis pie malām, kā rezultātā izveidojas vienmērīgāka izejas virsma.
Duālā kontūrēšana
Duālās kontūrēšanas algoritms pirmo reizi tika publicēts 2002. SIGGRAPH procesā ar Ju un Losasso, izstrādāts kā paplašinājumu gan virsmas tīklam un maršēšanas kubam. Tā saglabā virsotni pie centrā voxeļa. Tā pievieno virsmas paaudzi, kas piesaista octreesi, lai pievienotu atbalstu ģeometrijai, kas pielāgo trijstūru skaitu.
Tims Karijs
Timotijs Džeimss Karijs (en, dzimis ) ir angļu aktieris un dziedātājs. Savu atpazīstamību ieguvis, piedaloties filmā "Rokija Horora šausmu šovs" (1975).
Ģirts Lilienfelds
Ģirts Lilienfelds (dzimis Dobelē) ir latviešu handbolists, Latvijas handbola izlases spēlētājs. Viņa augums ir 189 cm, bet svars ir 81 kg.
Tims Karijs
Piedalījies tādās filmās kā "Leģenda" (Legend, 1985), "Pavediens" (1985), "Tas" (It, 1990), "Viens pats mājās 2" (1992), "Trīs musketieri" (The Three Musketeers, 1993), Muppet Treasure Island (1996) un "Čārlija eņģeļi" (2000).
Ģirts Lilienfelds
Vairākkārtējs Latvijas čempions handbolā un Baltijas čempions handbolā. Pozīcija klubā - labais ārējais, Latvijas izlasē - saspēles vadītājs. Pirmais handbola sporta klubs kura spēlējis ir "Dobeles Tenax", vēlāk ASK-ABLV. Profesionālās handbola gaitas uzsāka 2008. gadā Vācijā, klubā ThSV EISENACH.
Kalakuko
Kalakuko (fi) ir somu tradicionālais ēdiens no Savo novada, sevišķi Kuopio apkaimē. Tas ir zivju pīrāgs no rudzu miltiem, pildīts ar zivju (parasti repša vai asara) fileju, tai pievienojot speķi. Ārēji atgādina rupjmaizes klaipu. Nesagrieztā veidā kalakuko var uzglabāt diezgan ilgi, tas bijis ēdiens līdzņemšanai ārpus mājām. Tradicionāli lieto ar paniņām.
Tjerī Žoržu
Tjerī Žoržu (dzimis Sentetjēnā) ir franču orientierists, izcīnījis 14 zelta medaļas Pasaules čempionātos orientēšanās sportā laikā no 2003. līdz 2017. gadam, tādējādi viņš ir viens no titulētākajiem sportistiem orientēšanās sporta vēsturē. Tiek dēvēts par Vidējās distances karali, jo Pasaules čempionātos vidējā distancē ir uzvarējis vairāk reižu (astoņas), nekā visi pārējie sportisti kopā, taču T. Žoržu ir arī vienīgais sportists, kurš trīs reizes uzvarējis Pasaules čempionātā garajā distancē. 2010. gada Pasaules čempionātā T. Žoržu izcīnīja trīs zelta medaļas no četrām iespējamajām. Ilgstoši bijis pasaules ranga līderis, divas reizes uzvarējis Pasaules kausa kopvērtējumā (2006, 2007).
Dzimis Sentetjēnā, kur dzīvo joprojām. Ar orientēšanās sportu nodarbojās arī viņa vecāki. Bērnībā trenējies arī handbolā. 1998. gadā T. Žoržu izcīnīja savu pirmo medaļu Pasaules čempionātā junioriem, kas notika Francijā. 1997. gadā 18 gadu vecumā viņš debitēja Francijas pieaugušo izlasē Pasaules čempionātā Norvēģijā.
Tjerī Žoržu pārstāv Somijas klubu Kalevan Rasti, kura sastāvā 5 reizes (2004, 2005, 2007, 2013, 2014) ir uzvarējis prestižo Jukolas stafeti, kā arī Francijas NO St-Etienne.
Bengts Gabrielsons Uksenšerna
Bengts Gabrielsons Uksenšerna (sv, 1623—1702) bija zviedru diplomāts un valstsvīrs. Zviedru okupētās Kulmas, Kujāvijas, Lielpolijas un Mazovijas gubernators (1655—1659), Zviedru Vidzemes ģenerālgubernators (1662—1666), rezidēja Rīgas pilī. Aumeisteru muižas īpašnieks.
Dzīvesgājums
Dzimis 1623. gada 16. jūlijā Fasternā zviedru valstsvīra Gabriela Bengtsona Uksenšernas un viņa sievas Annas, dzimušas Baneres (Banér, 1585—1656), ģimenē.
Mācījās Obu ģimnāzijā, studēja Upsālas universitātē, bija tās rector illustris (1643—1644). Piedalījās Vestfālenes miera līguma sarunās 1648. gadā, pēc tam karalienes Kristīnes I valdīšanas laikā piedalījās diplomātiskās misijās vācu zemēs, bija Zviedru Pomerānijas tiesnesis Vismārā (1652—1654).
Kārļa X valdīšanas laikā piedalījās Otrajā Ziemeļu karā, bija zviedru okupētās Kulmas, Kujāvijas, Lielpolijas un Mazovijas gubernators (1655—1659), vadīja Tornas aizstāvēšanu. Piedalījās Olivas miera sarunās 1660. gadā. Pēc Kārļa XI kļūšanas par karali tika iecelts par Zviedru Vidzemes ģenerālgubernatoru (1662—1666). 1674. gadā viņu iecēla par Zviedrijas karaļa sūtni pie Svētās Romas impērijas ķeizara Vīnē, kur viņš centās novērst impērijas karu ar Franciju. Pēc Holandes kara beigām piedalījās Neimegenas miera sarunās (1676—1679), sekmēja Zviedrijas un Nīderlandes politisku tuvināšanos.
1680. gadā karalis Kārlis XI viņu iecēla par valsts kancelejas vadītāju, līdztekus viņš bija arī Upsālas universitātes kanclers no 1686. gada.
Miris 1702. gada 12. jūlijā Stokholmā, apglabāts Upsālas Doma baznīcā.
Dufēts
Dufēts (fr) bija franču vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 211 punktus, izcīnot dalīto 88. vietu.
Asteroīdu pilsēta
"Asteroīdu pilsēta" (en) ir 2023. gada ASV komēdijdrāmas filma, kuras režisors, producents un scenārija autors ir Vess Andersons. Filmā galvenās lomas atveido Džeisons Švarcmans, Skārleta Johansone, Toms Henkss, Džefrijs Raits, Tilda Svintone, Braians Krenstons, Edvards Nortons, Adriens Brodijs, Līvs Šreibers, Houpa Deivisa, Stīvens Pārks, Ruperts Frends, Maija Hoka, Stīvs Karels, Mets Dilons, Hongs Čau, Vilems Defo, Margota Robija, Tonijs Revolori, Džeiks Raians un Džefs Goldblūms.
Filmas notikumi norisinās 1955. gadā jauno astronomu pasākumā retrofutūristiskā tuksneša pilsētā, kas tiek iestudēta kā luga.
Filmas "Asteroīdu pilsēta" pirmizrāde notika 76. Kannu kinofestivālā, kur tā sacentās par Zelta palmas zaru. Latvijā filmas pirmizrāde notika, bet ASV — 16. jūnijā. Filmu izplatīja Focus Features un Universal Pictures. Filma saņēma pozitīvas kritiķu atsauksmes. Tīmekļa vietnē Rotten Tomatoes tai ir 76% vērtējums.
Pasaules mantojuma komiteja
Saskaņā ar Pasaules mantojuma konvenciju, katra komitejas locekļa pilnvaru termiņš ir 6 gadi, tomēr daudzas valstis termiņu saīsina uz četriem gadiem, lai dotu iespējas arī citām valstīm būt komitejas loceklēm.
Sesijas
Pasaules mantojuma komiteja tiekas reizi gadā, lai apspriestu esošo Pasaules mantojumu pārvaldību, un pieņemtu kandidatūras no valstīm.
Komitejas locekļi
UNESCO Pasaules mantojumu komitejas locekļi:
Pildas ezers (dabas liegums)
Izveidots ap Pildas ezeru uz dienvidaustrumiem no Ludzas. Uz ziemeļaustrumiem no lieguma atrodas valsts autoceļš A12 (Jēkabpils—Rēzekne—Ludza—Krievijas robeža (Terehova)). Pildas ezers ir eitrofs ezers, kura apkārtne ir piemērota barošanās vieta sikspārņiem. Dabas liegumu apdzīvo vairākas retas un aizsargājamas sikspārņu sugas, tostarp — dīķu naktssikspārnis (myotis dasycneme).
2017. gada Flandrijas tūre
2017. gada Flandrijas tūre bija šosejas riteņbraukšanas viendienas sacensības, kuras notika 2. aprīlī. Tā bija 101. reize, kad notika Flandrijas tūres sacensības un tās bija trīspadsmitās sacensības 2017. gada UCI World Tour kalendārā. Sacensības bija Flāmu riteņbraukšanas nedēļas kulminācija.
Sacensībās uzvarēja Beļģijas čempions Filips Žilbērs no  komandas, pēc atrāviena vienatnē Oude Kwaremont kāpumā un noturot pārsvaru atlikušajos 55 kilometros. Otro vietu ieņēma cits beļģis, Gregs Van Avermāts no ', kurš pārspēja nīderlandiešus Niki Terpstru (') un Dilanu van Bārli no  triju dalībnieku sprintā par vietu uz pjedestāla.
Komandas
Tā kā Flandrijas tūre bija UCI World Tour sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.
Vadims Zvjagincevs
Biogrāfija
Trīspadsmit gadu vecumā kļuvis par šaha trenera Marka Dvorecka audzēkni. 1992. gadā Rimavska Sobotā uzvarējis Eiropas jauniešu šaha čempionātā U16 vecuma grupā, kā arī kopā ar Pjotru Svidleru dalījis 1.-2. vietu Neatkarīgo Valstu Sadraudzības junioru šaha čempionātā U18 vecuma grupā. Vēlākajos gados uzvarējis starptautiskajos šaha turnīros Reikjavikā (1994), Pamplonā (1995), Kalkutā (1997), Milana Vidmara memoriālā (1997), Esenē (1999, 2000). Par panākumiem turnīros FIDE 1993. gadā Zvjagincevam piešķīrusi starptautiskā meistara (IM), bet 1994. gadā - starptautiskā lielmeistara (GM) nosaukumu.
Četras reizes piedalījies Pasaules šaha čempionātos pēc izslēgšanas sistēmas, kuros 1997. gadā 4. kārtā zaudējis Aleksejam Drejevam, 1999. gadā 4. kārtā zaudējis Judītei Polgārai, 2001. gadā 3. kārtā zaudējis Maiklam Adamsam, bet 2004. gadā 3. kārtā zaudējis Mihailam Krasenkovam.
Trīs reizes piedalījies arī Pasaules šaha kausa izcīņā pēc izslēgšanas sistēmas, kurā divas reizes izstājies 1. kārtā (2005, 2013), bet 2007. gadā izstājies 2. kārtā.
2021. gada novembrī Rīgā ierindojies 45. vietā 2021. gada "FIDE Chess.com Grand Swiss" turnīrā.
Pārstāvējis Krievijas komandu lielākajos komandu šaha turnīros:
Beidzis Maskavas Valsts universitātes Ekonomikas fakultāti.
Tuvalu administratīvais iedalījums
Tuvalu administratīvo iedalījumu veido 9 salas, no kurām 6 ir atoli un 3 rifi. Pēc platības lielākā sala ir Vaitupu (5,6 km²), bet mazākā — Niulakita (0,4 km²). Pēc iedzīvotāju skaita lielākā sala ir Funafuti (4 492 iedzīvotāji), bet mazākā — Niulakita (35 iedzīvotāji).
Stāvus pacēlies cilvēks
Stāvus pacēlies cilvēks, stāvstājas cilvēks jeb stāvus ejošais cilvēks (Homo erectus) ir viena no pirmajām saprātīgajām būtnēm. Šīs būtnes dzīvoja akmens laikmetā, kas nozīmē, ka mācēja veidot darbarīkus, ticēja dieviem un izmantoja dažādus pielūgsmes veidus. Lietoja arī uguni, gāja medībās un gatavoja ēdienu ar uguns palīdzību. Dzīvoja 2,5 miljonus gadu p.m.ē.
Veidoja zīmējumus alās. Šīs būtnes bija diezgan gudras, bet ne tik gudras kā H. sapiens. Ir bijušas arī prasmes audzēt labību, augļus.
Lūsija Džonsa
Lūsija Betana Džonsa (en, dzimusi 1991. gada 20. martā) ir velsiešu dziedātāja, aktrise un modele.
Lūsija ieguva popularitāti, piedaloties šova "X Faktors" Lielbritānijas versijas 6. sezonā 2009. gadā, kad finišēja 8. vietā.
2017. gada 27. janvārī, pēc dalības Lielbritānijas nacionālajā atlasē 2017. gada Eirovīzijai Eurovision: You Decide un vēlāk pēc uzvaras tika paziņots, ka Lūsija, pārstāvot Lielbritāniju, piedalīsies 2017. gada Eirovīzijas dziesmu konkursā Kijevā ar dziesmu "Never Give Up on You". Fināla kopvērtējumā viņa ieguva 15. vietu.
Lietu internets
Lietu internets jeb lietiskais internets (en, IoT) ir fizisku ierīču starptīklošana. Lietu internetu veidojošās ierīces (sauktas arī par "viedierīcēm" jeb "savienotajām ierīcēm") ir aprīkotas ar sensoriem, aktuatoriem un komunikācijas līdzekļiem. Lietu internets ļauj attālināti iegūt informāciju par dažādiem ar sensoriem aprīkotiem objektiem, kā arī attālināti kontrolēt šos objektus, izmantojot esošo tīklu infrastruktūru, tai skaitā internetu.
Lietu interneta Globālo standartu iniciatīva (IoT-GSI) lietu internetu definē kā "informācijas sabiedrības globālu infrastruktūru, kas piedāvā attīstītus pakalpojumus, savienojot (fiziski un virtuāli) uz eksistējošām un attīstāmām sadarbspējas informācijas un sakaru tehnoloģijām bāzētas lietas". IT analītiskais uzņēmums Gartner lietu internetu definē kā fizisku objektu tīklu, kurā objektiem ir iegultās tehnoloģijas, kas ļauj sazināties un sajust vai mijiedarboties ar to iekšējo stāvokli vai ārējo vidi. Lietu internetam nav obligāti jāizmanto internets — objekti var sazināties savā starpā arī ar citām tehnoloģijām.
Lietu internets ļauj uzlabot virtuālās un fiziskās pasaules integrāciju. Tā ir svarīga pamattehnoloģija tādās jomās kā viedmājokļi, viedpilsētas, intelektuālās transporta sistēmas, viedais elektroapgādes tīkls. Piemēri lietu interneta lietojumiem ir vides novērošana, infrastruktūras novērošana, ēku un infrastruktūras automatizācija, aktivitāšu atpazīšana un uzvedības novērošana. Lietu internetu veidojošās "lietas" var būt tādi daudzveidīgi fiziski objekti, tādi kā ar sensoriem aprīkotas automašīnas, medicīniskie implanti, sadzīves tehnika, viedpulksteņi un citas valkājamās ierīces, termostati un ventilācijas sistēmu kontrolieri.
Vēsture
Pašreizējā lietu interneta vīzija ir radusies, evolucionējot un saplūstot vairākām tehnoloģijām, tai skaitā: bezvadu sakariem, sensoriem, iegultajām ierīcēm un mašīnmācīšanās tehnoloģijām. Līdz ar to lietu internets ir starpdisciplināra tehnoloģija, kas balstās uz tādām tradicionālām disciplīnām kā bezvadu sensoru tīkli, iegultās sistēmas, kontroles un automatizācijas sistēmas (ieskaitot mājas un ēku automatizāciju) un citas.
1990. gados pašreizējo lietu interneta vīziju definēja akadēmiskie raksti, tādi kā Marka Veisera 1991. gada raksts "The Computer of the 21st Century", kā arī akadēmiskās konferences, tādas kā UbiComp (Ubiquitos Computing) and PerCom (Pervasive Computing). Radās pirmie praktiski izmantojamie komerciālie risinājumi, tādi kā 1993. gadā Microsoft izlaistā tehnoloģija Microsoft at Work (1993. gadā) un Novell NEST (1994. gadā), kuri ļāva dažādas ierīces savienot kopējā tīklā, taču tie neguva lielu ievērību.
Lietu interneta koncepcija kļuva populāra, pateicoties MIT Auto-ID centra darbībai, un ar to saistītām tirgus izpētes publikācijām 1999. gadā. Šo terminu ieviesa Kevins Aštons, viens no Auto-ID centra līdzdibinātājiem. Tobrīd par lietu interneta pamatu tika uzskatīta radiofrekvences identifikācija (RFID), un tika uzsvērts, ka lietas un cilvēkus, kuri ir aprīkoti ar RFID, kļūst iespējams automātiski uzskaitīt un pārvaldīt, līdz ar to vispārēja objektu aprīkošana ar RFID birkām paver iespēju kompānijām radikāli izmainīt loģistikas ķēdes.
Pielietojumi
Pēc Gartner prognozēm bija paredzēts, ka līdz 2020. gadam lietu internetam būs pieslēgts vairāk par 20 miljardiem ierīču. Esošie un potenciālie lietu interneta pielietojumi aptver ļoti plašu jomu klāstu, jo iespēja izmantot tīklā saslēgtas ar sensoriem aprīkotas iegultās ierīces ir noderīga gandrīz katrā sfērā. Paredzams, ka nākotnē ievērojamāki kļūs tie lietu interneta lietojumi, kas paredz ne tikai datu ievākšanai ar sensoriem, bet arī apkārtējās vides kontroli caur aktuatoriem, tādējādi paverot vēl plašākas iespējas. Daži no ievērojamākiem pielietojumiem ir aprakstīti tālāk.
Vides novērošana
Lietu internetu var izmantot vides aizsardzības nolūkos, piemēram, gaisa un ūdens kvalitātes novērošanai, atmosfēras un augsnes stāvokļa novērošanai, kā arī savvaļas dzīvnieku novērošanai to dzīvesvietās.
Lauksaimnieki lietu internetu var izmantot, lai iegūtu detalizētus reālā laika datus par savām saimniecībām, kā arī, lai tiktu laicīgi brīdināti par klimatisko vai cita veida apdraudējumu iestāšanos.
Infrastruktūras novērošana
Attālināta infrastruktūras novērošana ļauj laikus noteikt problēmas un remontdarbu nepieciešamību. Lietu internetu izmanto, piemēram, ēku, tiltu, dzelzceļa sliežu novērošanai un kontrolei, tai skaitā būvju strukturālās integritātes novērošanai.
Ēku automatizācija
Lietu internets var tikt izmantots, lai kontrolētu ēku elektriskās un elektroniskās sistēmas. Tas ļauj automatizēt apsildes, ventilācijas un gaisa kondicionēšanas sistēmas publiskās un privātās ēkās ar nolūku uzlabot komfortu un samazināt enerģijas patēriņu.
Google Nest ir tīklam pieslēgta viedā termostata piemērs, kas paredzēts personīgo mājvietu automatizācijai.
Medicīna un veselības aprūpe
Lietu interneta ierīces ļauj veikt attālinātu veselības aprūpi — piemēram, pacientu novērošanu to dzīvesvietās un brīdinājumu izziņošanu aprūpējošajam medicīnas personālam problēmu gadījumos. Tādējādi lietu internets var atvieglot autonomo dzīvošanu cilvēkiem ar hroniskām veselības problēmām. Lietu internetu izmantoto arī slimnīcās, piemēram, viedo gultu konstruēšanai, kuras informē ārstus par pacienta stāvokli.
Ražošana
Ražošanas un citas industrijas raksturo specifiskas prasības pret informācijas un komunikāciju tehnoloģijām, tāpēc lietu internetam ir izveidojies apakšnovirziens: industriālais lietu internets (IIoT). Industriālo lietu internetu raksturo augstas prasības pret ierīču un tīkla uzticamību un paredzamību. Lietu interneta tehnoloģijas tiek arvien vairāk izmantotas SCADA industriālo kontroles sistēmu jaunākajās paaudzēs. Pastāv viedoklis, ka industriālais lietu internets iegūs tik nozīmīgu lomu ražošanā, ka tas eventuāli novedīs pie ceturtās industriālās revolūcijas, tā saucamās Industry 4.0, tātad tā ietekme būs salīdzināma ar tiem kvalitatīvajiem lēcieniem, kurus industrijā ienesa tādas pārmaiņas kā konveijera ieviešana (otrā industriālā revolūcija), vai datorizācija un automatizācija (trešā industriālā revolūcija).
Transports
Viedauto un intelektuālās transporta sistēmas iegūs no lietu interneta pielietošanas, jo dinamiska komunikācija starp transporta sistēmas komponentiem ļauj ieviest tādus servisus kā viedā transporta kontrole, viedās autostāvvietas, automātiska braukšanas nodevu ievākšana, kā arī citus.
Lietojumi patērētāju tehnoloģijās
Viens no populārākajiem pašreizējiem lietu interneta lietojumiem ir viedpulksteņi un citas valkājamās ierīces. Šīs ierīces izmanto personisko parametru (piemēram, pulsa) novērošanai un ikdienas darbību automātiskai atpazīšanai un uzskaitīšanai.
Identifikācijas līdzekļi
Ierīces lietu internetā parasti tiek identificētas ar IPv6 adresi. Tieši IPv6, nevis šobrīd vadošais IPv4 standarts ir kļuvis par ieteicamāko opciju lietu interneta ierīcēm. Tas ir noticis divu iemeslu dēļ: pirmkārt, iespējamo IPv4 adrešu skaits ir stingri ierobežots un pavisam eksistē tikai daži miljardi IPv4 adrešu, līdz ar to šī protokola izmantošana ir pretrunā ar lietu interneta vīziju par daudziem miljardiem internetam pieslēgtu, globāli pieejamu ierīču. Otrkārt, IPv6 standarts atvieglo adreses piešķiršanas procesu, tā kā tas ļauj ierīcēm pašām konfigurēt savas IP adreses, atšķirībā no IPv4, kur šim nolūkam ir jālieto DHCP vai citi protokoli. IPv6 novērš adrešu kolīzijas, ļaujot ierīcēm pašām izvēlēties globāli unikālas IP adreses, kurām kā bāzi izmanto ierīču aparatūras līmeņa (MAC) adreses.
Komunikācijas
Lietu internets parasti izmanto specifiskus, atvieglotus komunikācijas protokolus ar zemu sarežģītību un zemu enerģijas patēriņu. Tomēr reizēm tiek izmantotas arī tradicionālas komunikācijas metodes, tādas kā WiFi un Ethernet.
Indijas okeāna izklaidus salas
Indijas okeāna izklaidus salas ir viens no Francijas Dienvidjūru un Antarktikas Zemju distriktiem. Ietver 3 salas, 1 salu grupu un 1 koraļļu atolu Indijas okeāna dienvidrietumos un Mozambikas šaurumā. Visām salām ir noteikts dabas rezervāta statuss. Visās salās, izņemot Basa da Indiju, izvietotas meteostacijas. Šajās pašās salās ir arī lidlauki un izvietoti Francijas garnizoni.
Lietu internets
Komunikācijas
Starp lietu interneta komunikācijas tehnoloģijām var izdalīt īsas distances bezvadu sakarus (piemēroti valkājamajām ierīcēm, medicīniskiem lietojumam, viedmājokļiem, preču inventarizācijai, u.c.), tālas distances bezvadu sakarus (piemēroti viedpilsētām, viedajai lauksaimniecībai, u.c.) un vadu sakarus (piemēroti viedmājokļiem, datu savākšanas pamatīkla jeb "mugurkaula" izveidei, u.c.).
Datu apmaiņai starp ierīcēm bieži tiek lietoti tādi relatīvi atviegloti formāti kā JSON un CBOR un tādi transporta protokoli kā MQTT un CoAP.
Indijas okeāna izklaidus salas
Francijas suverenitāte uz visām salām tiek apstrīdēta: uz Tromlēnu pretendē Maurīcija, uz Glorjēzu salām — Komoras, Madagaskara un Seišelas, uz Basa da Indiju, Eiropu un Žuana da Novas salu — Madagaskara.
Lietu internets
Sensori
Lietu interneta pamatos ir mērierīces, kuras nolasa informāciju par apkārtējo vidi un pārvērš mašīnlasāmos datos. Lietu internetā tiek izmantots plašs mērierīču klāsts, sākot no elementāriem sensoriem (piemēram, temperatūras, spiediena, apgaismojuma), patēriņa skaitītajiem (piemēram, viedajiem elektrības skaitītajiem), videokamerām un mikrofoniem, līdz pat kompleksām integrētām sistēmām. Valkājamo un citu mobilo ierīču kontekstā svarīgs sensors ir akselerometrs, kura dati bieži tiek izmantoti dienišķo aktivitāšu atpazīšanai.
Lietu interneta ieviešanai ir svarīgi tas, lai sistēmu veidojošie sensori spētu darboties autonomi. Līdz ar to energoefektivitāte ir svarīga vēlama sensoru īpašība. Lai atvieglotu lietu interneta ieviešanu un uzturēšanu, tiek meklēti risinājumi autonomai elektrības ieguvei, piemēram, no saules baterijām, radioviļņiem, un vibrācijām.
Drošība
Lietu interneta attīstība rada iemeslu ar bažām, saistītām gan ar jau esošo ar internetu saistīto drošības problēmu pastiprināšanos, gan ar jauna veida drošības problēmu rašanos.
Internetam pieslēgtās "lietas" ir cieš no tiem pašiem drošības riskiem, kuriem ir pakļauti tradicionālie serveri un darbstacijas. Tai pašā laikā tradicionālie drošības risinājumi, tādi kā ugunsmūri, regulāri programmatūras atjauninājumi un pretielaušanās sistēmas, var nebūt tiešā veidā izmantojami "lietu" ierobežoto skaitļošanas resursu dēļ. Problēmu saasina lielais lietu interneta ierīču zemā cena, kas gan to ražotājiem dod negatīvu iniciatīvu tērēt līdzekļus ierīču drošības uzlabošanai. Daudzi lietu interneta ierīču ražotāji tiek kritizēti par nepietiekoši lielas vērības pievēršanu drošības jautājumiem. Piemēram, dažas no lietu interneta ierīcēm neparedz iespēju mainīt paroli. Līdzīgā veidā lielais ierīču skaits to īpašniekiem dod negatīvu iniciatīvu tērēt nepieciešamos resursus katras atsevišķās ierīces uzturēšanai drošā darba kārtībā.
Eksperti uzskata, ka ir nepieciešams novērst to, ka lietu interneta ierīces apdraud tradicionālo internetu. 2016. gada oktobrī vāji aizsargātas lietu interneta ierīces tika izmantotas DDoS uzbrukumā DNS serveriem, kas padarīja nepieejamas daudzas populāras tīmekļa vietnes. Pastāv viedoklis, ka lietu interneta drošības problēmas neatrisinās tikai brīvā tirgus mehānismi, un ir nepieciešams palielināt lietu interneta tiesisko reglamentāciju.
Lietu internets Latvijā
Latvijā ar lietu interneta risinājumu izveidi nodarbojas tādas kompānijas kā, piemēram, Tele2, Lattelecom, LMT un citas, un tādas zinātniskās institūcijas kā Elektronikas un datorzinātņu institūts.
2017. gadā Lattelecom kopā ar partneriem veic lietu interneta LoRaWAN tīkla testēšanu Rīgā un plāno izveidot nacionāla līmeņa pārklājumu ar LoRaWAN tīklu 2018. gadā.
Predrags Nikoličs
Predrags Nikoličs (bs; dzimis Šamacā) ir Bosnijas un Hercegovinas starptautiskais lielmeistars šahā (1983).
Biogrāfija
1980. gados ticis uzskatīts par vienu no talantīgākajiem Dienvidslāvijas jaunās paaudzes šahistiem. Divkārtējs Dienvidslāvijas šaha čempionāta uzvarētājs (1980, 1984). Par panākumiem turnīros FIDE Nikoličam 1980. gadā piešķīra starptautiskā meistara (IM) nosaukumu, bet 1983. gadā - starptautiskā lielmeistara (GM) nosaukumu. Piedalījies Pasaules šaha čempiona izcīņas cikla starpzonu turnīros, kuros 1985. gadā Tunisā ieņēmis 10. vietu, bet 1987. gadā Zagrebā palicis 5. vietā, tikai nedaudz atpaliekot no iekļūšanas pretendentu skaitā. 1990. gadā Manilas starpzonu turnīrā izcīnījis 8. vietu un iekļuvis pretendentu mačos, kur 1991. gadā jau 1. kārtā zaudējis Borisam Gelfandam ar 4½:5½.
Sākoties Dienvidslāvijas karam, pārcēlies dzīvot uz Nīderlandi, kur 1994. gadā uzvarējis Veikanzē starptautiskajā šaha turnīrā, kā arī kļuvis par Nīderlandes divkārtējo šaha čempionāta uzvarētāju (1997, 1999). 1993. gadā piedalījies gan FIDE, gan PŠA starpzonu turnīros, taču abos turnīros bijis tālu no iekļūšanas pretendentu skaitā.
Trīs reizes piedalījies Pasaules šaha čempiona nosaukuma izcīņā pēc izslēgšanas sistēmas:
Pārstāvējis Dienvidslāvijas un Bosnijas un Hercegovinas komandas lielākajos komandu šaha turnīros:
2004. gadā dalījis pirmo vietu Eiropas individuālajā šaha čempionātā kopā ar Vasiļu Ivančuku. 2005. un 2007. gadā piedalījies Pasaules šaha kausa izcīņas turnīros pēc izslēgšanas sistēmas. 2007. gadā uzvarējis Bosnijas un Hercegovinas šaha čempionātā. 2014. gadā kļuvis par FIDE vecāko šaha treneri.
Platons Zubovs
Platons Zubovs (dzimis, miris ) bija pēdējais Krievijas ķeizarienes Katrīnas II favorīts, pēc kuras nāves viņš krita nežēlastībā. Piedalījās viņas dēla ķeizara Pāvila I nogalināšanā 1801. gada 11. martā.
Dzīvesgājums
Pēc Trešās Polijas dalīšanas un Kurzemes un Zemgales hercogistes iekļaušanas Krievijas impērijā 1795. gadā Katrīna II uzdāvināja savam favorītam kņazam Platonam Zubovam vairākus lielus īpašumus Lietuvā. Jau nākamajā gadā pēc Pāvila I nākšanas pie varas kņazs Zubovs krita nežēlastībā un īpašumus viņam atņēma. Zubovs devās uz Vāciju, kur uzsāka jaunas mīlas afēras, cita starpā bildināja Kurzemes pēdējā hercoga Pētera Bīrona meitu, bet tika atraidīts.
1800. gadā viņš atgriezās Krievijā, tika apžēlots un konfiscētie īpašumi viņam tika atdoti, tomēr Zubovs piedalījās galma sazvērestībā pret ķeizaru Pāvilu I, kas tika nogalināts savā guļamistabā 1801. gada 11. (23.) martā. Pēc tam Zubovs atkal bēga uz ārzemēm, kur 1802. gada jūnijā Teplicē (tagadējā Čehijā) kāda strīda dēļ viņu uz divkauju izaicināja bijušā Kurzemes hercoga Kārļa brāļa dēls Saksijas princis Jozefs Ksavjers. Zubovs apkaunojošā veidā savā vietā uz dueli nosūtīja savu adjutantu kņazu Ščerbatovu, kas nogalināja Saksijas princi. Pēc tam Zubovs apmetās uz dzīvi Jonišķos. Rundālē līdz savai nāvei 1804. gadā dzīvoja viņa jaunākais brālis Valeriāns Zubovs, pēc kura nāves viņš ieguva pili savā īpašumā.
Neilgi pirms savas nāves kņazs Zubovs apprecēja kāda Viļņas guberņas šļahtiča Ignāta Valentinoviča meitu Teklu Valentinoviču, kopā ar kuru viņš apmetās uz dzīvi Rundāles pilī. Pēc Zubova nāves 1822. gadā Tekla apprecējās ar grāfu Andreju Šuvalovu un abi dzīvoja Rundāles pilī.
Šaušana 1896. gada vasaras olimpiskajās spēlēs
Šaušana 1896. gada vasaras olimpiskajās spēlēs bija viens no deviņiem sporta veidiem, kas bija iekļauts olimpisko spēļu programmā. Šaušanas sacensības tika aizvadītas Skopeftirionā, Kalitejā no 8. līdz 12. aprīlim. Skopeftirons bija būve, kas tika uzbūvēta īpaši šīm sacensībām. Šaušanas sacensībās bija iekļautas 5 disciplīnas ar diviem dažādiem šaujamieročiem — pistoli un šauteni. Ar pistoli bija trīs disciplīnas — 25 metri ar militāro pistoli, 25 metri ātršaušana un 30 metri ar pistoli. Savukārt ar šauteni bija 200 metri ar militāro šauteni un 300 metri, 3 pozīcijās ar šauteni. Šaušanas sacensībās kopā startēja 61 sportists no 7 valstīm, lielākā daļa no tiem, 50 sportisti, pārstāvēja Grieķiju.
Medaļnieki
Šīs medaļas piešķīra Starptautiskā Olimpiskā komiteja ar atpakaļejošu datumu; Spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Pārstāvētās valstis un sportisti
Šaušanā startēja 61 sportists no septiņām valstīm. Šaušana pēc sportistu skaita bija trešais pārstāvētākais sporta veids šo olimpisko spēļu programmā.
Pavediens (filma)
"Pavediens" (en) ir 1985. gada ASV melnās komēdijas mistērijas filma, kuras režisors un scenārija autors ir Džonatans Linns. Filmā galvenās lomas atveido Ailīna Brennana, Tims Karijs, Madelaina Kāna, Kristofers Loids, Maiks Makkīns, Mārtins Mulls un Leslija Anna Vorena. Filma ir balstīta uz galda spēli Cluedo.
Seši svešinieki tiek uzaicināti uz vakariņām lielā savrupmājā. Kad notiek saimnieka slepkavība, viņiem ir jāsadarbojas, lai atrastu vainīgo.